Χαρίρα

Χαρίρα ή χρίρα (αραβικά: الحريرة / al-ḥarīra, βερβ.: ⵜⴰⵀⵔⵉⵔⵜ[) είναι μια παραδοσιακή βορειοαφρικανική σούπα, η οποία παρασκευάζεται στο Μαρόκο και στην Αλγερία  , ανδαλουσιανής καταγωγής. Στο Ραμπάτ και στην Φεζ του ΜαρόκουAbdelhaï Diouri, « Symbolique et sacré. Les mets levés du Ramadan au Maroc », Annuaire de l'Afrique du Nord, Éd. CNRS, t. XXXIII, 1994, ονομάζεται και μπουφερτούνα, από την ισπανική φράση buena fortuna, που σημαίνει "καλή τύχη".

Η αλγερινή χαρίρα διαφέρει από τη μαροκινή χαρίρα στο ότι η αλγερινή χαρίρα δεν περιέχει φακές. Είναι δημοφιλής ως ορεκτικό, αλλά τρώγεται και μόνο της ως ελαφρύ σνακ. Υπάρχουν πολλές παραλλαγές και σερβίρεται κυρίως κατά τη διάρκεια του ιερού μήνα του Ραμαζανιού, αν και μπορεί να παρασκευαστεί όλο τον χρόνο. 

Είναι επίσης μέρος της κουζίνας του Μπαγκρέμπ, όπου προστίθεται χυμός λεμονιού και αυγό για να φωτίσουν οι γεύσεις της σούπας. Όπως οι Μουσουλμάνοι, οι οποίοι παραδοσιακά τρώνε τη χορταστική σούπα για τα γεύματα του Ιφτάρ, οι Σεφαραδίτες Εβραίοι του Μαρόκου διακόπτουν τη νηστεία τους με αυτήν κατά τη διάρκεια του Γιομ Κιπούρ. 

Στην Αλγερία, η χρίρα έχει μια παραλλαγή, η οποία ονομάζεται hrira b'zaâtar (με άγριο θυμάρι)Le Livre de la cuisine d'Algérie, op. cit. p. 38..

 Ετυμολογία 
Η λέξη harir σημαίνει "βελούδινο" στα αραβικά.

 Προέλευση 
Σύμφωνα με διάφορους συγγραφείς, η Χαρίρα έχει προέλευση από τη Βόρεια Αφρική.    

 Προετοιμασία 
μικρογραφία| Ένα βαθύ πιάτο με χαρίρα σερβίρεται στην Καζαμπλάνκα του Μαρόκου
Η βασική συνταγή της χαρίρα αποτελείται από τα ακόλουθα συστατικά και μπορεί να διαφέρει ανάλογα με την περιοχή:

 Ταντουΐρα - ένα πηχτό μείγμα από αλεύρι και νερό και μερικές φορές πάστα ντομάτας από κονσέρβα, η οποία προστίθεται στο τέλος της διαδικασίας μαγειρέματος. 
 Ντομάτες και συμπυκνωμένος χυμός ντομάτας
 Φακές
 Ρεβύθια
 Φάβα
 κρεμμύδια
 Ρύζι
 Χτυπητά αυγά
 Μικρή ποσότητα κρέατος (μοσχάρι, αρνί ή κοτόπουλο)
 Μια ή δύο κουταλιές ελαιόλαδο.

Ο ζωμός, συνήθως από αρνί, είναι καλά καρυκευμένος με κανέλα, τζίντζερ, μοσχοκάρυδο, κουρκουμά ή άλλη χρωστική ουσία, όπως σαφράν, και φρέσκα μυρωδικά ψιλοκομμένα, όπως κόλιαντρο και μαϊντανό. 

Μια συνταγή συνιστά το ζέσταμα σε λάδι ή βούτυρο για να ροδίσουν τα κομμάτια κρέατος: σε αυτό το στάδιο, η προετοιμασία βελτιώνεται όταν αναμιγνύεται πρώτα πάπρικα για να χρωματίσει και να αρωματίσει το κρέας. Το ροδισμένο κρέας αφαιρείται από το λάδι και σε αυτό μπαίνουν μετά κρεμμύδι και σέλινο, μετά προστίθενται τα μπαχαρικά, τα οποία αφήνονται να αναμειχθούν για λίγα λεπτά και στη συνέχεια συνοδεύονται από το κρέας και αρκετό ζωμό για να γίνει μια δυνατή σούπα. Προσθέτουμε τα ρεβίθια (κατά προτίμηση ήδη μαγειρεμένα και ξεφλουδισμένα) και τις φακές, αλάτι και πιπέρι και σιγοβράζουμε για λίγο. 

Μπορεί κάποιος επίσης να προσθέσει χυμό λεμονιού την ώρα του σερβιρίσματος. Η σούπα έχει καλύτερη γεύση, αν την αφήσει κανείς να «ξεκουραστεί» όλη τη νύχτα.

Η σούπα συνήθως σερβίρεται με καλά βρασμένα αυγά πασπαλισμένα με αλάτι και κύμινο, χουρμάδες και άλλα αγαπημένα αποξηραμένα φρούτα όπως σύκα, παραδοσιακά γλυκά με μέλι και άλλες σπιτικές ιδιαίτερες πίτες ή κρέπες.

 Δείτε επίσης 

 Κατάλογος αφρικανικών πιάτων
 Μαροκινή κουζίνα
 Αλγερινή κουζίνα
 Κουζίνα του Μαγκρέμπ
 Κατάλογος με σούπες

 Παραπομπές 

 Εξωτερικοί σύνδεσμοι 

 Συνταγή για χαρίρα από τον Ρόμπερτ Κάριερ στον Οδηγό Good Food του BBC
Κατηγορία:Αλγερινή κουζίνα
Κατηγορία:Κουζίνα της Μέσης Ανατολής
Κατηγορία:Αφρικανική κουζίνα
Κατηγορία:Μεσογειακή κουζίνα
Κατηγορία:Αραβική κουζίνα
Κατηγορία:Σούπες